Nancy Arendt

D'Nancy Arendt, gebuer den 22. Mee 1969 zu Esch-Uelzecht, ass eng lëtzebuergesch Politikerin (CSV) an eng fréier Schwëmmerin, Liichtathleetin an Triathleetin.

Vun 2008 bis 2014 war si Presidentin vun der Fédération luxembourgeoise de natation et de sauvetage.

 Sportlech Karriär 
D'Nancy Arendt huet zweemol bei Olympesche Spiller matgemaach:
 1988 bei den Olympesche Summerspiller vu Seoul am Schwammen an den Disziplinnen
 100 Meter Brasse an der Zäit vun 1:14.99 (29. vun 42)
 200 Meter Brasse an der Zäit vun 2:40.78 (31. vun 43)
 2000 bei den Olympesche Summerspiller vu Sydney am Triathlon (10. Plaz an enger Zäit vun 2:03:14.94).

Virun deem gudde Resultat zu Sydney war si de 6. August 2000 beim Triathlon vum ITU World-Cup zu Tiszaujvaros an Ungarn op déi 7. Plaz komm.

1996 huet si d'Europäesch Coupe am Triathlon gewonnen.

 Titelen 
 Lëtzebuergesch Sportlerin vum Joer:
 1987 an 1989 (Schwammen)
 1995, 1996, 1997 an 2000 (Triathlon)

 Politesch Karriär 
D'Nancy Arendt war, als Member vun der CSV-Fraktioun, vum 23. Januar 1996 bis den 8. Juni 1999, an duerno vum 3. Juni 2003 bis de 5. Juni 2004, Deputéiert vum Bezierk Süden an der Chamber. Si ass dat och erëm zanter dem 3. August 2004.

Bei de Chamberwale vum 7. Juni 2009, deene vum 20. Oktober 2013, deene vum 14. Oktober 2018elections.lu. an deen vum 8. Oktober 2023 gouf si allkéiers erëmgewielt.

 Gielercher 
 Commandeur vum Ordre de Mérite du Grand-Duché de Luxembourg (Promotioun 2014).


 Kuckt och 

 Virdrun  35px Sportlerin vum Joer 35px Duerno Danièle KaberDanièle KaberRaymonde MoesAnne Kremer 198719891995 - 1996 - 19972000 Danièle KaberMarion HammangAnne KremerNi Xia Lian

 Um Spaweck 
  Resultater vum Nancy Kemp-Arendt op den Olympesche Spiller
  Portrait op der Websäit vun der ITU
  Fiche op der Websäit vun der Chamber

Kategorie:Gebuer 1969
Kategorie:Lëtzebuergesch Triathleeten
Kategorie:Lëtzebuergesch Schwëmmer
Kategorie:Lëtzebuergesch Olympionicken
Kategorie:Lëtzebuergesch Deputéiert
Kategorie:Lëtzebuergesch Sportler vum Joer
Kategorie:Officier de l'ordre de la couronne de chêne
Kategorie:Commandeur de l'Ordre de Mérite du Grand-Duché de Luxembourg